
memorialistică 


Ceva despre Școala trăiristă 
inaugurată de Nae Ionescu 


[2] Isabela Vasiliu-Scraba 


e la începutul anului 2013 am primit de la dl. 

Alexandru Valentin Crăciun următorul e-mail: 

„Doamnă Isabela Vasiliu-Scraba, vă mărturisesc, 
îmi doresc de mult timp să vă contactez pentru a vă 
lua un interviu. Vă cunosc, paiţial, opera exegetico- 
filosofică, însă aş dori să începem discuţia noastră 
prin câteva lămuriri biografice. Din câte ştiu, 
interesul dumneavoastră pentru filosofie este 
oarecum tardiv. Care au fost resorturile interioare 
care au declanşat dorința de a vă apropia de 
problematica filosofică?” Redau în continuare 
răspunsul meu auto-biografic detaliind unele unele 
informații devenite publice (de ex., prin prezentarea 
„Isabelei Vasiliu-Scraba” în volumele Filozofi români: 
Nicolae 
C. Ionescu, Titu Maiorescu, Ștetan Lupaşcu, Emil 
Cioran, Isabela Vasiliu-Scraba, C. Schifirneţ, 
AL. Surdu, Xenopol, Lucian Blaga, etc. (Wiki Series, 
ISBN 9781232183488, Wiki Series, Memphis, USA, 
2011, p. 60-62); vol. Eseişti români: E. Munteanu, 
M. Gherasim, A. Cioroianu, |. Pachia-latomirescu, 
Nicolae Breban, Isabela Vasiliu-Scraba, I. Grigorescu, 
L. Butnaru, M. Radu-Paraschivescu, Alexandru 
Ciorănescu, George Călinescu, Cicerone Poghirc, etc. 
(Wiki Series, ISBN 9781233386215, Wiki Series, 
Memphis, USA, 2011, p. 145-148) şi volumul Autori 
români: M. Sebastian, Nicolae C. Ionescu, 
G. Naum, I.L. Caragiale, Octavian Goga, Titu 
Maiorescu, Al. Macedonski, Herta Miiller, Nicolae 
Breban, Ghe. Zamfir, Emil Cioran, Isabela Vasiliu- 
Scraba, etc. (Wiki Series, ISBN 9781233384242, Wiki 
Series, Memphis, USA, 2011, p. 141-143); 

După opinia filozofului Anton Dumitriu, eu aş 
avea o „vocație filozofică indiscutabilă” (v. Isabela 
Vasiliu-Scraba, Despre Anton Dumitriu ca interpret al 
COGITOului cartezian, în rev. „Iribuna”, nr. 254, 
1-15 aprilie 2013, p. 22). Or, când intervine vocația, 
nu cred că mai este nevoie de resorturi interioare 
suplimentare. Meseria de inginer (pe care am 
practicat-o scurtă vreme, v. www.isabelavs.go.ro) a 
fost o simplă consecință a faptului ca am fost foarte 
bună la matematici în toate cele douăsprezece clase. 
Într-a XILa mă mutasem la Liceul „Caragiale” din 
două motive: pentru a fi într-un liceu mixt (Liceul 
„Spiru Haret”, unde am învățat dintr-a opta până 
într-a unsprezecea era de fete), dar mai ales pentru a 
avea un profesor foarte bun de matematică, pe 
Gaidargi, poreclit “Şpilu”. Acesta, după ce m-a lăsat 
câteva săptămâni să mă acomodez, m-a scos la tablă 
si eu, în loc să scriu pe tablă, îi dădeam rezultatele 
mintal. Apoi Şpilu a umplut cancelaria cu părerea sa 
proprie că aş fi un “geniu”. Diriginta, d-na Roşu 
Mihaela, era de română. Fiindcă în acel an se 
publicase, după o interdicție de un sfert de veac, 
Trilogia cunoaşterii, iar Lucian Blaga se introdusese 
atunci pentru prima dată în programa de învățământ, 
diriginta noastră ne dăduse la teză Blaga. Eu am scris 
cu viteză maximă cele opt pagini (pe care le scriam 
de obicei în 50 de minute la teze sau la 
extemporale), care ei i-au plăcut. De aceea, prin 
cancelarie, şi d-na Mihaela Roşu îi ţinea isonul 
profesorului de matematică, cum aflasem de la 
mama colegei mele de bancă. De fapt, în familie îl 
avusesem pe bunicul profesor de matematici la 
Cernăuți. Iata fusese si el bun la matematici, 
devenind inginer chimist. Deşi făceam poezii (ca tata, 
dar mult mai puțin reuşite) şi de pe la unsprezece ani 
citeam câte o carte pe noapte de-mi dădusem 


complet somnul peste cap, la Politehnică am intrat 
din considerente de efort minim, pentru că-mi era 
uşoară matematica şi chimia. Fizica n-am învățat-o, 
neavând profesori care să-mi placă. Nici Politehnica 
nu mi-a plăcut. N-am excelat decât la cristalografie şi 
mineralogie unde l-am avut pe Vasile Manilici: îi 
ghiceam fără probleme sistemele de cristalizare, chiar 
în cristale ciobite. La mineralogie era ca la Şpilu... un 
fel de circ. Profesorul venea cu tava plină de minerale 
şi întreba din ce-s compuse, iar eu le ghiceam de zor. 
Nu mă laud. Toate astea sunt adevărate. Cu 
profesorul Manilici m-am întâlnit după vreo zece ani 
la Biblioteca Academiei, unde eu citeam filozofie 
antică şi el venea fericit la masa mea să-mi spună din 
descrierea darurilor primite de Alexandru Macedon 
ce minerale erau pe acolo. De fapt, când citeam 
filozofie aproape zilnic prin biblioteci (la Academie, 
la Biblioteca Centrală Universitară şi la Biblioteca 
Centrală de Stat) eram în plină perioadă de studii, nu 
numai filozofice. În total, am studiat (în forme 
organizate de învățământ) vreo douăzeci şi doi de 
ani: doisprezece până la facultate, cinci la Politehnică 
şi după 33 de ani încă vreo cinci ani am studiat limbi 
străine. De când eram în şcoală mi-a făcut mare 
plăcere să învăţ. Asta nu însemna că învățam prea 
mult acasă. Citeam repede în pauză lecţia ca s-o ştiu 
dacă mă întreabă şi eram foarte atentă la oră. Cu 
sistemul acesta, fără să învăţ prea mult, reuşeam să 
fiu premiantă în fiecare an, în toate cele 
douăsprezece clase. După ce am fost vreo cinci ani 
ingineră, m-am apucat iarăşi să învăţ. Ce s-a 
întâmplat? Fiind un spirit critic, nu acceptam ceea ce 
nu puteam să controlez. Îmi plăcea filozofia, dar 
nu-mi prea plăceau nici traducerile (vezi Despre 
traduceri, în Jurnalul de idei al lui Anton Dumitriu, 
din rev. „Iribuna”, nr. 257, 16-31 mai 2013, p. 3), 
nici antologiile de filozofie, căci nu-mi plăcea să mi 
se rupă aleatoriu dintr-o carte o bucată şi să mi se 
dea ca atare. ştiam că ruperea din context este 
deformantă. Pe un filozof trebuie să-l citeşti aşa cum 
îţi prezintă el ideile, nu cum crede altul că a înțeles 
din ce-a citit. Acest lucru i l-am reproşat editorului 
filozofiei lui Alexandru Dragomir în Propedeutică la 
eternitate 
(http://www.scribd.com/doc/130854967/Isabela- 
Vasiliu-Scraba-PROPEDEUTICYC4%82-LA- 
ETERNITATE-Alexandru-Dragomir-in- 

singur C4"%83tatea-gandului). Volumul meu despre 
Alexandru Dragomir în singurătatea gândului l-a 
surprins plăcut pe Mihai Şora care îmi spusese la 
telefon că prietenul său Al. Dragomir fusese dat afară 
din postul de redactor al Dicţionarului Tehnic, 
trebuind apoi să lucreze pe şantierul de la Bicaz, 
unde „se ocupa de aprovizionarea cu ciment” 

(M. Şora, 24 oct. 2004), dar şi pe Mariana Şora 
venită din Germania care, deşi nu ne cunoşteam, a 
ținut să converseze cu mine la telefon pe 5 febr. 
2005, amintindu-şi cum Sănduc Dragomir (fostul lor 
coleg de facultate) „se ducea la cursurile lui Nae”. 

Pe la 33 de ani eu m-am apucat să învăţ vreo 
cinci limbi străine, să pot citi filozofie în original. O 
să vedeți pe internet, pe un site al meu, o poză de-a 
mea din tinerețe. Este de la 33 de ani când am 
început să învăţ în paralel germana (5 ani), italiana (3 
ani), spaniola (2 ani), greaca veche (3 ani) şi latina 
(2 ani), ultimele cu prof. univ. Adelina Piatkovski si 
cu prof. univ. Felicia Vanţ Ştef . Noi scriitorii ne 
putem permite să avem “poze de dicționar”. Ziariştii 
nu. La mine, din pricina studiului limbilor străine, 


perioada de studii s-a extins cam până la schimbarea 
de regim din decembrie 1989, când, în fine, am 
putut şi eu să public întâi prin revistele de cultură 
(apoi în volum) ce scrisesem de vreo şapte ani despre 
filozofia lui Noica. Aşa a apărut în 1992 prima carte 
dedicată gândirii acestui mare filozof român. 
Schopenhauer avea următoarea remarcă, ironică, 
desigur: “Unii consideră cărțile precum ouăle: bune 
numai când sînt proaspete”. Ei bine, această mică 
observaţie a unui filozof autentic ne arată importanța 
scriitorilor care s-au impus pe tărâm cultural datorită 
valorii lor. La noi, atât Anton Dumitriu, cât şi Noica, 
în ciuda vitregiei vremurilor, au reuşit să se impună. 
De aceea ei se cade a fi atent studiați şi în niciun caz 
nu trebuiesc citiți prin viziunea foştilor propagandişti 
comunişti, cum recomandă şi azi unii nostalgici ai 
cenzurii ideologice comuniste prin cărțile lor, sau 
clientela acestora bine situată prin învățământul 
superior. 

Părerea mea este că n-ar trebui neglijată nici 
gândirea filozofică a lui Blaga, nici şcoala filozofică 
românească inițiată de Nae Ionescu, al cărui asistent 
fusese marele istoric al religiilor Mircea Eliade. 
Constantin Noica a fost singurul filozof din şcoala 
lui Nae Ionescu, Școala trăiristă (cum s-a numit ea), 
care a reuşit să răzbească peste piedicile puse gândirii 
autentice în perioada tiraniei ideologice comuniste. 
Noica îşi dăduse în '40 o teză de doctorat intitulată 
Schiţă pentru istoria lui cum e cu putință ceva nou. 
În acest simplu titlu este conținut, aşa, in nuce, întreg 
Kantianismul. Immanuel Kant se întrebase cum este 
posibil să aduci ceva nou pe lume, pentru că 
judecățile, prin natura lor, sunt tautologice. De aceea 
s-a şi spus că în domeniul logicii nu s-a adus nimic 
nou de la Aristotel încoace. Dar C-tin Noica, în teza 
sa, a pus (ca să zicem aşa) un element în plus: 
procesualitatea de sorginte hegeliană. După susținerea 
tezei de doctorat, pe care i-o dedicase profesorului 
Nae Ionescu (dedicație cenzurată în 1995 de Editura 
Humanitas), Constantin Noica păstrase oarecum 
tenta hegeliană a gândirii sale vorbind la Radio pe 26 
dec. 1941 despre trei aspirații către unitate: din 
filozofie, din efortul comun de supraviețuire al unui 
popor cotropit de vecinii săi, şi din trăirea religioasă a 
misticilor. Gândirea religioasă a lui Nae Ionescu îi era 
şi ea proaspătă în minte, căci atunci pregătea cu 
Mircea Vulcănescu şi Constantin Floru editarea 
primelor patru volume ale operei naeionesciene. 
Talentul într-ale filozofiei a profesorului Nae Ionescu 
îi impresionase şi pe nemți (la Muenchen dându-și 
doctoratul). Cicerone Poghirc, profesor la Bochum, 
prin anii '70 discutase în Germania cu foşti colegi 

de-ai lui Nae Ionescu, încă impresionați, după atâta 
timp, de mintea filozofică a acestuia. 

Noi suntem o generație care, dintre mulții 
studenți şi apoi discipoli ai profesorului Nae Ionescu 
am avut norocul extraordinar să-i avem pe Anton 
Dumitriu şi pe Noica. Constantin Noica era ceva cu 
totul aparte, pentru că reprezenta, ca şi Nae Ionescu, 
un model de gândire filozofică autentică. În 
momentul în care ai un model, nu mai trebuie să 
cauţi la întâmplare. Atât Anton Dumitriu, cât şi 
Noica erau nişte pedagogi extraordinari: ambii, deşi 
lipsiţi de catedre universitare, te trimiteau, prin cărțile 
lor, să citeşti filozofie de cea mai bună calitate. Ie 
îndrumau, chiar numai citindu-le cărţile. La Noica era 
mai greu de ajuns, pentru că el era foarte bine păzit 
de Securitate. Eu am încercat să mă duc în vizită la 
Noica în 1986. Se tot povesteşte cum unii s-au dus la 
el la Păltiniş. (Din cele şapte dosare “Noica”, aflate la 
Securitatea Judeţului Sibiu, două dosare au fost arse 
la Berevoieşti fără a fi microfilmate, vezi vol. Noica 
şi Securitatea I, Ed. Muzeul Naţional al Literaturii 
Române, 2009, p. 6). 

În general, cine se ducea şi chiar ajungea de mai 
multe ori la C-tin Noica, se cam ducea cu voie de la 
stăpânire. Eu nu aveam voie de la stăpânire. N-am 
întrebat pe nimeni şi m-am dus în august 1986 la 
Păltiniş. Acolo nu mi s-a dat voie să-l vizitez. Am fost 
pur şi simplu indusă în eroare. Mi s-a spus că 
Hlozoful nu este în stațiune, nu e la Păltiniş. Or, el 
era acolo vizitat în august 1986 de Monica Pillat. Dar 
am avut cărțile lui Noica şi le-am putut citi. Etapa 
“Noica” (v. vol. Isabela Vasiliu-Scraba, Filosofia hui 
Noica, între fantasmă şi luciditate, 1992) a fost pe la 
treizeci de ani. După patruzeci, a urmat etapa 
“Platon” (v. vol. Isabela Vasiliu-Scraba, Mistica 
Platonică, 1999; 1. V-S., Configuraţii noetice la Platon 
şi la Eminescu, Ed. Star Tipp, Slobozia, 1998, 
http://vwww.scribd.com/doc/130397690/ISABELA- 
VASILIU-SCRABA-ContfiguraY>C8%9Bii-noetice-la- 
Platon-YC8%99i-la-M-Eminescu-versiune-cu-diacritice- 
corectate; |. V.-S., Atena lui Kefalos, Slobozia, 1997; 
Isabela Vasiliu - Scraba, Filozofie acoroamatică la 
Platon, Slobozia, 1997 
http://vwrww.scribd.com/doc/134722762/Isabela- 
Vasiliu-Scraba-FILOZOFIE-ACROAMATICYC4%82- 
LA-PLAION; I. V-S., Despre existență, fiinţă şi 
esență, 1996 
http://wwww,.scribd.com/doc/134719450/Isabela- 
Vasiliu-Scraba-DESPRE-EXISTENYC8%9AYC4%82- 
FIIN%C8%9A%C4%82-4,C8%98I 
ESENYC8%9A%C4%82; 1. V-S., O pseudo- 
descoperire a unui pseudo-plagiat. Lucrurile şi Ideile 
Platonice, 1995 
http://www.scribd.com/ doc/134402379/ISABELA- 
VASILIU-SCRABA-O-pseudodescoperire-a-unui- 
pseudoplagiat-Nae-lonescu-Evelyn-Underhill), datorită 
influenței lui Anton Dumitriu şi a lui Noica. A urmat 
etapa “Nae Ionescu” (v. vol.: 1.V.S., Metafizica lui 
Nae Ionescu în unica şi în dubla ei înfăţişare, 2000 
http://wwww.scribd.com/doc/132110995/Isabela- 
Vasiliu-Scraba-METAFIZICA-LUI-NAE-IONESCU-in- 
unica-%C8%99i-dubla-ei- 
inf%C4%83%C8%9Bi%C8%99are şi vol.: LV.S, În 
Iabirintul răsfrângerilor. Nae Ionescu prin discipolii 
săi: Petre Ţuţea, Cioran, Noica, M. Eliade, 

M. Vulcănescu şi Vasile Băncilă, 2000 
http://www.isabelavs.go.ro/Discip/discip.html, şi 
“Mircea Vulcănescu” în care am mers, ca să spunem 
aşa, în contra curentului, ca si în cele scrise în 
volumul dedicat lui Alexandru Dragomir, monografie 
în care am deținut întâietatea comentării gândirii 
sale, cum s-a întâmplat în 1992 şi cu monografia 
despre filozofia lui Noica. 

Dar acum patru ani mi s-a întâmplat ceva care 
nu mi s-a mai întâmplat nicicând: să citesc o carte 
care să-mi placă atât de tare încât de teamă că o 
“mănânc” pe toată, că o citesc şi se termină, am 
închis-o după câteva zeci de pagini. Cartea asta - 
Omul, zidire de mare preţ, Ed. Credinţa 
strămoşească, M-rea Petru Vodă, 2009 -, cuprindea în 

ea explicări ale Bibliei făcute de Părintele Arsenie 
Boca prin anii 1946-1947. Dumneavoastră ştiţi de 
reînvierea duhovnicească din acea perioadă de la 
Sâmbăta de Sus. La ea face referire acad. D. Stăniloae 
în prefeţele primelor patru volume din Filocalia 
tipărite la Sibiu între 1945 şi 1948. Stareţ la Sâmbăta 
de Sus (la Mânăstirea Brâncoveanu) era pe atunci 
Părinte Arsenie Boca (v. art. Isabelei Vasiliu-Scraba, 
Moartea martirică a Părintelui Arsenie Boca 
http://www.centrul-cultural- 
pitesti.ro/index.phpeoption=com_content&view=artic 
le&rid=3274:polemice&catid=31 1:revista-arges- 
octombrie-2010&ltemid=112 sau 
https://melidoniumm. wordpress.com/2012/07/02/m 
oartea-martirica-a-parintelui-arsenie-boca-un-adevar- 
ascuns/ şi video de la Centenarul Arsenie Boca, la 
Sâmbăta de Sus 
http://www.youtube.com/watchtv=ZiOEOBC1HIY; 
vart. 1V.S, Legile Părintelui Arsenie Boca, legile 
veacului viitor 

http://vwww.isabelavs.go.ro/ Articole/IVSLegiArsenieB 
oca7.htm şi http://www,revistanoinu.com/Legile- 
parintelui-Arsenie-Boca-legile-veacului-viitor.html; v. 
art. I.V.S. Miracolul Bisericii de la Drăgănescu 
http://danielroxin.blogspot.ro/2011/02/miracolul- 
bisericii-de-la-draganescu-si.html; v. video Piteşti 
Mircea Eliade şi Părintele Arsenie Boca 
http://www.youtube.com/watch*v=GUvdVrPmEbs& 
feature=plcp). La Părintele ieromonah Arsenie Boca 
veneau studenți şi tineri liceeni să le desluşească 
Biblia. Dar nu veneau numai ei. Veneau şi de la Casa 
Regală, Branul fiind aproape. Acolo era Domnița 
Ileana (care avea să devină Maica Alexandra, v. video 
despre Domnița Ileana din 18 mai 2012 de la Univ. 
din Alba Iulia 
http://vwww.youtube.com/watchtv=w0O_gLroSCk ). 
Principesa Ileana îl invita pe faimosul stareț Arsenie 
Boca la Castelul Bran, unde mai invita universitari 
bucureşteni să țină prelegeri (acolo Alice Voinescu a 
ținut o conferință despre Faust). Cartea Omul, zidire 
de mare preț (Ed. Credinţa strămoşească, 2009) a 
Părintelui Arsenie Boca m-a impresionat nespus fără 
să ştiu nimic de autorul ei. Apoi am încercat să aflu 
cine este autorul. Dacă o carte te impresionează în 
mod deosebit, vrei să ştii cîte ceva şi despre autorul 
ei. Aşa am aflat că Părintele Arsenie Boca a fost un 
ieromonah foarte cult care avea trei licențe: la 
muzică, la Belle Arte şi la Teologie. Exista prin 1935 
la Bucureşti o Academie de Muzică Religioasă 
(înființată în 1928; în 1935 profesor de armonie era 
compozitorul Paul Constantinescu; în 1942 a fost 
mutată la Conservator, apoi a fost desființată de 
ocupantul sovietic). Şi mai era o a patra facultate pe 
care Părintele Arsenie Boca o urmase, fără a-şi da 
licența: medicina. Ce m-a impresonat în cartea 
acestui călugăr de vocaţie, sporit duhovniceşte la 
Muntele Athos€ Desigur “harisma cunoaşterii”, dar şi 
că urmase cursurile celor mai mari filozofi români. 
Făcuse filozofie cu Nae Ionescu şi cu Mircea Eliade. 
Lucrul acesta se vedea din economia expunerii sale şi 
din subtilitatea unor pasaje. Apare într-o declarație 
(de după una dintre arestările acestui călugăr 
nevinovat pe care mercenarii ocupantului sovietic au 
tot vrut să-l distrugă, închizându-l de nenumărate ori) 
că el, Arsenie Boca, urmărea în reviste de filozofie 
articolele lui Mircea Eliade despre mistica indiană, 
fiind interesat de mistică. De altfel, la Bucureşti 
urmase şi cursurile de mistică ale marelui poet şi 
teolog Nichifor Crainic, închis şi el fără de vină, 
românii fiind băgați în puşcării politice la nivel de 
milioane (vezi dr. Florin Mătrescu, Holocaustul roşu, 
ed.l-a 1994, ed.Il-a 1998, ed. IIl-a 2009, Bucureşti, Ed. 
Ericson, precum şi Monumentul victimelor gulagului 
comunist, Chene-Bourg, Elveţia). Există o ziaristică de 
stânga foarte agresivă care pune în paranteză 
adevărata istorie a unei ţări. La noi ziaristica de 
stânga a fost tot timpul condusă de mercenarii 
ocupantului sovietic de după 1944. Dintre ei s-au 
selectat acei responsabili ideologici care întâi au 
interzis, apoi au negat cu totul Școala românească de 


FHilozotie inițiată de Nae Ionescu la Bucureşti, având 
discipoli grozav de faimoşi, printre care Noica, pe 
care generația noastră a apucat să-l prindă. Eliade a 
fost iarăşi unul dintre faimoşii discipoli ai 
profesorului Nae Ionescu, la fel Mircea Vulcănescu 
(v. art. I.VS., Mircea Vulcănescu şi alți cărturari 
martiri ai temnițelor, 

http://vww.asymetria.org/ modules.phpename=New 
s&file=article&rsid=1104). Apoi Horia Stamatu (1912- 
1989), poet şi eseist de o subtilă gândire filozofică. 
Stamatu scria că a avut în viața sa parte de nişte 
modele extraordinare (vezi |. Vasiliu-Scraba, La 
Centenarul lui H. Stamatu ciudățenii post-comuniste, 
în rev. „Acolada”, Satu-Mare, nr. 9, septembrie 2012, 
p. 19 
http://www.asymetria.org/modules.php+name=New 
s&file=article&rsid=1214. Pentru el, Mircea 
Vulcănescu (cel care a fost asasinat în închisoare, 

v. video din 25 nov. 2011, Tecuci, Colocviul Mircea 
Vulcănescu, 
http://vww.youtube.com/watch?v=6kuhSDeAnVQ) 
şi Nae Ionescu fuseseră modele formative. 

Cred că acesta este rolul filozofilor şi scriitorilor 
adevărați. Ei te pot forma. Nu numai că îți deschid 
mintea, dar te pot forma şi în plan cultural. Filozoful 
Lucian Blaga este un scriitor cu totul aparte pentru 
că el acoperă practic întreg domeniul culturii: este un 
poet extraordinar, un filozof subtil; el a scris o 
dramaturgie cu nişte versuri dumnezeieşti. La el nu 
numai ideea care e pusă pe scenă contează, ci şi 
limba în care îşi exprimă ideile. Blaga scrie 
formidabil. Limba lui Blaga este absolut 
extraordinară. Opera lui formează un întreg univers. 
Noica spunea ceva asemănător despre poetul, eseistul 
şi filozoful George Uscătescu, mai apropiat de noi 
prin perioada în care a scris şi a trăit. Au existat 
români (printre care şi Uscătescu de la Madrid) care 
au realizat, în exil fiind, o “globalizare” a literaturii 
româneşti. Unul din ei este prozatorul Vintilă Horia 
(v. art. L.VS., Vintilă Horia exilat, în rev. Argeş, iul. 
2010, pe internet la http://www.centrul-cultural- 
pitesti.ro/index.phptoption=com_content&zview=artic 
le&rid=3025:polemice&zcatid=297:revista-arges-iulie- 
2010&xltemid=112 precum şi art. L.V.S, Vintila Horia 
ca istoric al filozofiei, 
http://www.isabelavs.go.ro/ Articole/IsabelaVintilaHo 
rialstorie2.htm), şi, mai ales, renumitul Mircea Eliade, 
socotit „cel mai mare istoric al religiilor din secolul 
XX”. Volumul lui Vintilă Horia, Dumnezeu s-a 
născut în exil este o carte care a luat premiul 
Academiei franceze pe care la primit cândva şi 
Marcel Proust. În eseistica sa filozofică, Vintilă Horia 
spunea tinerilor să îndrăznească să pună la îndoială 
“adevărurile” aflate de pe canalele mass-mediei. El 
mai scria că “spiritul timpului” îndeamnă la “somn”, 
la amorţirea controlului critic. În R.PR. şi în R.S.R, el 
a fost un scriitor absolut interzis de cenzura 
comunistă. Vintilă Horia a fost profesor universitar la 
Madrid şi în Argentina (v. înregistrarea mea despre 
V. Horia la lansarea volumului Contra naturam, 
http://www.youtube.com/watchev=-fK9Q9HLSII). 
Fiind premiat de Academia franceză şi scriind într-o 
limbă franceză foarte frumoasă o mulțime de cărți 
apărute în Franţa, el este considerat scriitor francez. 
De fapt el era un scriitor care acoperea imperial trei 
culturi: română, franceză şi spaniolă, unde era o 
prezență remarcabilă nu numai ca prozator, istoric 
literar şi eseist dar şi ca ziarist ce avea rubrici la 
reviste faimoase. Constantin Noica obişnuia să 
spună: “Nu citiți cărți! Citiţi autori!”. 

Sursa: http://www.isabelavs.go.ro 

